

VLADA REPUBLIKE HRVATSKE

Zagreb, 13. siječnja 2022.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Predsjednik Vlade Republike Hrvatske |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Izvješće predsjednika Vlade Republike Hrvatske o sudjelovanju na sastancima Europskoga vijeća u 2021. godini |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*PRIJEDLOG*

Na temelju članka 31. stavka 3. Zakona o Vladi Republike Hrvatske („Narodne novine“, br. 150/11., 119/14., 93/16. i 116/18.) i članka 11. stavka 3. Zakona o suradnji Hrvatskoga sabora i Vlade Republike Hrvatske u europskim poslovima („Narodne novine“, broj 81/13.), Vlada Republike Hrvatske je na sjednici održanoj \_\_\_\_\_\_\_ donijela

**Z A K L J U Č A K**

Prihvaća se Izvješće predsjednika Vlade Republike Hrvatske o sudjelovanju na sastancima Europskoga vijeća u 2021. godini, u tekstu koji je prilog ovoga Zaključka i čini njegov sastavni dio.

Izvješće će se, sukladno članku 11. stavku 1. Zakona o suradnji Hrvatskoga sabora i Vlade Republike Hrvatske u Europskim poslovima („Narodne novine“, broj 81/31.) dostaviti Hrvatskome saboru.

KLASA:

URBROJ:

Zagreb,

PREDSJEDNIK

mr. sc. Andrej Plenković

**OBRAZLOŽENJE**

Na temelju članka 11. stavka 3. Zakona o suradnji Hrvatskoga sabora i Vlade Republike Hrvatske u europskim poslovima („Narodne novine“, broj 81/13.), predsjednik Vlade Republike Hrvatske podnosi pisano Izvješće o održanim sastancima Europskoga vijeća.

U 2021. održano je osam formalnih i neformalnih sastanaka Europskog vijeća, i to: video-sastanak Europskog vijeća održan 25 i 26. veljače 2021., video-sastanak Europskog vijeća, održan 25. i 26. ožujka 2021., neformalni sastanak čelnika država ili vlada Europske unije o socijalnim pitanjima održan 8. svibnja 2021., izvanredni sastanak Europskog vijeća održan 24. i 25. svibnja 2021., sastanak Europskog vijeća održan 24. i 25. lipnja 2021., sastanak na vrhu Europske unije i zapadnog Balkana održan 6. listopada 2021., sastanak Europskog vijeća održan 21. i 22. listopada 2021. i sastanak Europskog vijeća održan 16. prosinca 2021.

Na dnevnom redu sastanaka su razmatrane teme koje se odnose na najvažnije izazove s kojima se suočava Europska unija: borba protiv pandemije bolesti COVID-19 i koordinacija mjera odgovora država članica i institucija EU, ekonomski oporavak, migracije, kibernetička sigurnost, klimatske promjene, jedinstveno tržište, industrijska politika, zelene politike i digitalne tehnologije, gospodarstvo, socijalna pitanja, zdravstvo, sigurnost i obrana, te vanjski odnosi (Turska, Rusija, Libija, Bjelarus, Bliski istok i dr.).